ระเบียบกรมสรรพสามิตระเบียบกรมสรรพสามิตว่าด้วยการยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องของราชอาณาจักรพ.ศ.๒๕๕๒[๑] เพื่อให้การปฏิบัติเกี่ยวกับการยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องของราชอาณาจักรตามประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๘๕) ลงวันที่ ๑๓ พฤษภาคม พ.ศ. ๒๕๕๒และประกาศกระทรวงการคลัง เรื่องหลักเกณฑ์และเงื่อนไขการยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องของราชอาณาจักรพ.ศ. ๒๕๕๒ ลงวันที่ ๒๑ กันยายน พ.ศ. ๒๕๕๒ เป็นไปโดยถูกต้องและมีประสิทธิภาพอาศัยอำนาจตามความในข้อ ๑ ข้อ ๒ ข้อ ๕ ข้อ ๘ ข้อ๑๐ ข้อ ๑๒ ข้อ ๑๔ และข้อ ๑๗ แห่งประกาศกระทรวงการคลัง เรื่อง หลักเกณฑ์และเงื่อนไขการยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องของราชอาณาจักร พ.ศ. ๒๕๕๒ ลงวันที่ ๒๑ กันยายน พ.ศ. ๒๕๕๒ อธิบดีกรมสรรพสามิตจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมสรรพสามิตว่าด้วยการยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องของราชอาณาจักรพ.ศ. ๒๕๕๒ข้อ ๒ระเบียบนี้ให้ใช้บังคับตั้งแต่วันที่๑๔ พฤษภาคม พ.ศ. ๒๕๕๒ เป็นต้นไปข้อ ๓ในระเบียบนี้ผู้ประกอบอุตสาหกรรม หมายถึงผู้ประกอบอุตสาหกรรมตามพระราชบัญญัติภาษีสรรพสามิต พ.ศ. ๒๕๒๗ซึ่งได้ทำการผลิตน้ำมันดีเซลที่นำไปจำหน่ายในเขตต่อเนื่องของราชอาณาจักรน้ำมันดีเซล หมายถึงน้ำมันดีเซลที่นำไปจำหน่ายในเขตต่อเนื่องของราชอาณาจักรสถานที่เก็บน้ำมันดีเซล หมายถึงสถานที่เก็บน้ำมันดีเซลเพื่อรอการนำไปจำหน่ายในเขตต่อเนื่องของราชอาณาจักรซึ่งสามารถจำหน่ายน้ำมันดีเซลลงเรือ โดยทางท่อน้ำมันได้และต้องได้รับอนุญาตจากผู้อำนวยการสำนักมาตรฐานและพัฒนาการจัดเก็บภาษี ๒ข้อ ๔ให้ผู้ประกอบอุตสาหกรรมที่ประสงค์จะขอรับการยกเว้นภาษีสำหรับน้ำมันดีเซลที่จะนำไปจำหน่ายในเขตต่อเนื่องของราชอาณาจักรยื่นคำขอต่อสรรพสามิตพื้นที่ตามแบบ ภษ. 01 - 28/2 ท้ายระเบียบนี้ ณสำนักงานสรรพสามิตพื้นที่ที่โรงอุตสาหกรรมตั้งอยู่ข้อ ๕เมื่อสรรพสามิตพื้นที่มีคำสั่งอนุมัติให้ยกเว้นภาษีแล้วให้ผู้ประกอบอุตสาหกรรมแจ้งเป็นหนังสือให้เจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ทราบเพื่อทำการตรวจสอบชนิดและปริมาณของน้ำมันดีเซลก่อนนำออกจากโรงอุตสาหกรรมให้เจ้าพนักงานสรรพสามิตตามวรรคหนึ่งผนึกดวงตรากรมสรรพสามิตที่ท่อทางรับ - จ่ายน้ำมันของยานพาหนะที่ใช้ขนส่งน้ำมันดีเซลก่อนนำออกจากโรงอุตสาหกรรมเว้นแต่เป็นการขนส่งน้ำมันโดยทางท่อข้อ ๖ให้ผู้ประกอบอุตสาหกรรมจัดทำบัญชีแสดงการจำหน่ายน้ำมันดีเซล และการนำไปเก็บพักไว้ ณสถานที่เก็บน้ำมันดีเซลตามแบบท้ายระเบียบนี้ และรายงานให้ผู้ซึ่งรับคำขอไว้ตามข้อ๔ ทราบ ภายในวันที่ ๑๐ ของเดือนถัดไปข้อ ๗ก่อนนำน้ำมันดีเซลที่ได้รับการยกเว้นภาษีเข้าเก็บในสถานที่เก็บน้ำมันดีเซลให้เจ้าของสถานที่เก็บน้ำมันดีเซลแจ้งเป็นหนังสือหรือโทรสารให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ทราบเพื่อไปทำลายดวงตรากรมสรรพสามิตและตรวจสอบชนิดและจำนวนน้ำมันดีเซลที่ได้รับเข้าเก็บในสถานที่เก็บน้ำมันดีเซลโดยก่อนทำลายจะต้องตรวจสอบว่ามีสภาพผิดปกติหรือไม่หากปรากฏว่ามีสภาพผิดปกติให้รายงานต่อผู้ซึ่งอนุมัติให้ยกเว้นภาษีตามข้อ ๕ ในทันทีกรณีน้ำมันดีเซลที่ได้รับการยกเว้นภาษีที่รับเข้าเก็บในสถานที่เก็บน้ำมันดีเซลเกิดการสูญหายหรือเสียหายไปเกินกว่าร้อยละ๐.๕ โดยไม่มีเหตุผลอันสมควรผู้ประกอบอุตสาหกรรมต้องชำระภาษีพร้อมเบี้ยปรับและเงินเพิ่มตามจำนวนที่สูญหายหรือเสียหายไปในอัตราภาษีที่ใช้บังคับ ณ วันที่ความรับผิดในอันจะต้องเสียภาษีเกิดขึ้นข้อ ๘ให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ตามข้อ๗ จัดทำรายงานการตรวจสอบชนิดและจำนวนน้ำมันดีเซลที่รับเข้าเก็บในสถานที่เก็บน้ำมันดีเซลที่ตรวจวัดได้ทุกครั้งและรายงานให้สรรพสามิตพื้นที่ที่รับคำขอตามข้อ ๔ ทราบ ภายในวันที่ ๑๕ของเดือนถัดจากเดือนที่มีการนำน้ำมันดีเซลเข้าเก็บในสถานที่เก็บน้ำมันดีเซลข้อ ๙ก่อนนำน้ำมันดีเซลที่ได้รับการยกเว้นภาษีออกจากสถานที่เก็บน้ำมันดีเซลให้เจ้าของสถานที่เก็บน้ำมันดีเซลแจ้งเจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ตามแบบใบต่อแบบภษ.01 - 28/2 ท้ายระเบียบนี้เพื่อทำการตรวจสอบชนิดและจำนวนน้ำมันดีเซลที่นำออกจากสถานที่เก็บน้ำมันดีเซลข้อ ๑๐ให้เจ้าของสถานที่เก็บน้ำมันดีเซลจัดทำบัญชีประจำวันแสดงการรับ - จ่ายน้ำมันดีเซลที่จำหน่ายในเขตต่อเนื่องและงบเดือนแสดงการนำน้ำมันดีเซลจำหน่ายในเขตต่อเนื่อง ตามแบบท้ายระเบียบนี้โดยบัญชีประจำวันต้องจัดทำให้แล้วเสร็จภายใน ๓วันนับแต่วันที่มีเหตุต้องลงรายการเกิดขึ้นและให้เก็บรักษาไว้ประจำ ณสถานที่เก็บน้ำมันดีเซลนั้น สำหรับงบเดือนให้รายงานต่อเจ้าพนักงานสรรพสามิตตามข้อ๗ ภายในวันที่ ๑๐ ของเดือนถัดไปข้อ ๑๑ให้ผู้ประกอบอุตสาหกรรมแจ้งการส่งน้ำมันดีเซลไปจำหน่ายในเขตต่อเนื่องของราชอาณาจักรต่อสรรพสามิตพื้นที่ที่ได้รับคำขอไว้ตามข้อ๔ ภายใน ๓๐วันนับแต่วันที่พนักงานศุลกากรได้ตรวจปล่อยน้ำมันดีเซลไปยังเขตต่อเนื่องของราชอาณาจักรพร้อมด้วยหลักฐาน ดังนี้๑๑.๑สำเนาใบขนสินค้าขาออกซึ่งได้รับการลงลายมือชื่อรับรองความถูกต้องจากพนักงานศุลกากร๑๑.๒สำเนาคำขออนุญาตขนถ่ายน้ำมันดีเซลในเขตต่อเนื่องของราชอาณาจักรซึ่งได้รับการลงลายมือชื่อรับรองความถูกต้องจากพนักงานศุลกากร๑๑.๓ สำเนาใบต่อแบบ ภษ.01 - 28/2ซึ่งได้รับการตรวจสอบและลงลายมือชื่อรับรองความถูกต้องจากเจ้าพนักงานสรรพสามิต(เฉพาะกรณีที่นำน้ำมันออกจากสถานที่เก็บ น้ำมันดีเซลเพื่อส่งไปจำหน่ายในเขตต่อเนื่องของราชอาณาจักร)๑๑.๔ สำเนาใบแสดงรายการและราคาสินค้า๑๑.๕ หลักฐานอื่น ๆ ที่ผู้อำนวยการสำนักมาตรฐานและพัฒนาการจัดเก็บภาษี๒ เห็นสมควรกำหนดเพิ่มเติมข้อ ๑๒ในการขนถ่ายน้ำมันดีเซลไปจำหน่ายในเขตต่อเนื่องของราชอาณาจักรโดยทางเรือให้ผู้ประกอบอุตสาหกรรมจัดทำใบกำกับการขนน้ำมันดีเซลตามแบบที่กระทรวงพาณิชย์กำหนดกำกับไปกับเรือที่ใช้ขนส่งน้ำมันดีเซลไปยังเขตต่อเนื่องของราชอาณาจักรโดยจัดทำจำนวน ๓ ฉบับ สำเนาฉบับหนึ่งเก็บไว้ ณ ต้นทางส่วนต้นฉบับและคู่ฉบับที่เหลือกำกับไปกับเรือข้อ ๑๓การดำเนินการใด ๆเกี่ยวกับการยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องของราชอาณาจักรตามประกาศกรมสรรพสามิต เรื่อง หลักเกณฑ์ วิธีการและเงื่อนไขในการยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องของราชอาณาจักรซึ่งได้ดำเนินการไว้ก่อนวันที่ออกระเบียบนี้ ให้ถือเป็นการดำเนินการตามระเบียบนี้ข้อ ๑๔ให้ผู้อำนวยการสำนักมาตรฐานและพัฒนาการจัดเก็บภาษี๒ เป็นผู้รักษาการและวินิจฉัยสั่งการ และผ่อนผันการปฏิบัติตามระเบียบนี้ประกาศณ วันที่ ๒๒ ตุลาคม พ.ศ. ๒๕๕๒อารีพงศ์ภู่ชอุ่มอธิบดีกรมสรรพสามิต[เอกสารแนบท้าย]๑. คำขอยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องตามระเบียบกรมสรรพสามิตว่าด้วยการยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องของราชอาณาจักร(ภษ. 01-28/2)๒. บัญชีประจำวันแสดงการรับ- จ่ายน้ำมันดีเซลที่จำหน่ายในเขตต่อเนื่อง ณ สถานที่เก็บน้ำมันดีเซล๓. บัญชีแสดงรายการจำหน่ายน้ำมันดีเซลในเขตต่อเนื่องและนำไปเก็บพักไว้ณ สถานที่เก็บน้ำมันดีเซล๔. งบเดือนแสดงการนำน้ำมันดีเซลจำหน่ายในเขตต่อเนื่อง(ดูข้อมูลจากภาพกฎหมาย)ปริยานุช/ผู้จัดทำ๗มกราคม ๒๕๕๓นันท์นภัสร์/ตรวจ๗มกราคม ๒๕๕๓[๑]ราชกิจจานุเบกษา เล่ม ๑๒๖/ตอนพิเศษ ๑๘๒ ง/หน้า ๕/๒๑ ธันวาคม ๒๕๕๒